TV7 JERUUSALEMMA UUDISED
Tänased teemad -
Iisraelis tehtud terrorirünnakuis hukkus viis inimest
Iisrael tühistab Hebroni araablaste tööload
Põhja-Iisraelis avastati ISISe terrorirakk
Prantsuse juudid kaaluvad Iisraeli kolimist
TV7 Jeruusalemma Uudistest - Shalom!
Ynet News kirjutab eelmisel nädalal Iisraelis tehtud kolmest terroriaktist,
kus hukkus mitmeid inimesi.
Esimene rünnak toimus Tel Avivi lõunaosas asuva sünagoogi ees.
Pussitamisrünnakus hukkus kaks ja haavata sai üks iisraellane.
Ründaja oli 36-aastane palestiinlane.
Kaks tundi hiljem Jeruusalemma lähedal toimunud
kahes tulirelvaga liiklusummikus tehtud rünnakus
hukkus kolm inimest - 18-aastane ameeriklane,
50-aastane iisraellane ja 40. eluaastais palestiinlane.
Haavatuid oli viis, üks neist Ameerika turist.
Palestiina allikate teatel pärines terrorist Hebroni lähedalt.
Pärast mainitud rünnakuid ütles Iisraeli peaminister Netanyahu,
et Pariisi rünnakute hukkamõistjad
peavad hukka mõistma ka Iisraelis tehtud rünnakud.
Tegu on sama terroriga.
See, kes seda ei tee, on silmakirjalik ja pime, ütles Netanyahu.
Arutz Sheva teatel tühistab Iisrael
tuhandete Hebroni piirkonna Palestiina araablastele
isiklikel põhjustel antud sissepääsuload Iisraeli aladele.
Iisraeli Kanal10 raporti teatel
johtus otsus eelmisel nädalal Tel Avivi sünagoogis tehtud rünnakust,
kus hukkus kaks juuti.
Rünnaku teinud Hebroni lähedalt pärit araablasel oli tööluba
ja ta töötas antud sünagoogi lähedal asuvas restoranis.
Iisraeli valitsuse Juuda, Samaaria ja Gaza alade tegevust koordineeriva
kindrali otsusel tühistatakse tööload kõigil Hebroni piirkonna elanikel,
kellele selline luba on antud
ja neid ei anta enam Juuda ja Samaaria araablastele.
Otsus tähendab, et kõik antud luba omavad Palestiina araablased
peavad võimalikult pea oma kodudesse naasma.
Ka mitmetes teistes rünnakutes on osalenud araablastest töötajaid,
kes on ära kasutanud oma töökohta ja pääsu juudi aladele,
et surmavaid rünnakuid teha.
Arutz Sheva teatel avastati Põhja-Iisraelis
6-liikmeline ISISe terrorirakk.
Araabia linnas Yaljulyas asunud rakk saadeti laiali
Iisraeli julgeolekuameti Shin Beti ja Iisraeli Politsei ühisoperatsioonis.
Raku liikmed tahtsid sõita Süüriasse ja ühineda seal džihadistidega.
Grupp avastati, kui luureteenistus hakkas uurima juhtumit,
kus 23-aastane Yaljulya elanik
lendas oktoobris langevarjuga üle Iisraeli põhjapiiri Süüriasse,
et sealsete džihadistidega ühineda.
Üks grupiliikmeid oli juba 2013. a Süüriasse sõitnud
ja võitles pool aastat ISISe ridades, enne kui Iisraeli naasis.
Iisraelis oli ta vangis, kust vabanes 2014. a novembris.
Terrorirakk oli tegutsenud mitu kuud
ja selle liikmed kohtusid regulaarselt religioossetel üritustel,
kus üks selle liikmeid jutlustas ISISe aadetest ja meetoditest
ning vajadusest toetada Süüria džihaadi.
Otsustanud sõita Süüriasse aktiivselt ISISt toetama,
koostas grupp põhjaliku plaani,
mis hõlmas ka salajast sidepidamismeetodit
tabamise vältimiseks.
Mehed ei jõudnud plaani teostada,
kuna kaks rakuliiget muutsid viimasel hetkel meelt.
Teised kaks sõitsid oktoobris Türki, et ISISega ühineda,
kuid naasid Iisraeli,
sest Süüria-reisi koordineerimine džihadistidega ebaõnnestus.
Veel kaks rakuliiget püüdsid langevarjuga Süüria piiri ületada,
kuid lend katkes tehnilistel põhjustel.
Kõigile kuuele esitati süüdistus terrorismis.
Viimastel kuudel on Iisraeli julgeolekuväed ajanud laiali
mitmeid sarnaseid ISISe rakke nii Põhja- kui Lõuna-Iisraelis.
Shin Bet on hoiatanud,
et selline tegevus kujutab tõelist ohtu Iisraeli julgeolekule,
kui mõned Süüriasse läinud naasevad Iisraeli karastatud võitlejatena
ning korraldaksid oma kogemuste toel Iisraelis rünnakuid.
Arutz Sheva teatel ütles
Prantsusmaa juutide immigratsiooni toetavate gruppide juht Bensaadon,
et avaliku kolimiskutse asemel
peaks Iisrael korraldama kvaliteetse ühiskonda integreerumise.
Ta õhutas Iisraeli valitsust valmistuma Pariisi rünnakute tõttu
massiliseks Prantsuse juutide immigratsioonilaineks.
Vastuvõetud taotluste põhjal
on kolida soovivaid Prantsuse juute eelmisest aastast rohkem, üle 7000.
Prantsusmaa juudikogukondades tehtud arvamusküsitluse andmeil
kaalub ca 80 % neist Iisraeli kolimist.
Hetkel on Prantsusmaal ca pool miljonit juuti.
Lisaks on ligi miljonil laiendatud õigus Iisraeli kolida,
kuigi nad pole juudi seaduste järgi juudid,
kuid neil on juutidest vanavanemad või abikaasa.
Küsitlus ei arvestanud selle rühmaga ja nad ei taha Prantsusmaalt lahkuda.
Bensaadoni sõnul kasvatab juutide emigreerumist
nendevastane süvenev antisemitism.
Mitmele Prantsuse juudile on Iisrael tähtsaim alternatiivriik,
kuid ilma nende kodunemist toetava korraliku raamistikuta
võivad nad näiteks Kanadasse ja USAsse kolida.
Bensaadoni sõnul on Prantsuse juudikogukond väga sionistlik,
kuid tahab kvaliteetset integreerumist,
mis arvestab nende hariduse, töökoha ja teaduskraadiga.
Need olid meie tänased uudised. Shalom ja kohtumiseni!
Tõlge: Monika Jaaguri